mag.nutr. Nenad Bratković, univ.mag.pharm.

Nenad Bratković, magistar nutricionizma, sveučilišni magistar fitofarmacije i dijetoterapije, u elektroničkim, tiskanim medijima i javnosti glasi kao jedan od najistaknutijih stručnjaka na području nutricionizma u Hrvatskoj.

Diplomirao je na Prehrambeno-biotehnološkom fakultetu u Zagrebu, a poslije diplomski stručni studij Fitofarmacije s dijetoterapijom završio je na Farmaceutsko-biokemijskom fakultetu u Zagrebu.

Direktor je i vlasnik tvrtke NutriConsult d.o.o., specijalizirane za konzalting u nutricionizmu. Kao konzultant i predavač, provodi konzultantske projekte i mnogobrojna stručna predavanja za farmaceute i liječnike, ali i interaktivna edukativna predavanja za razne civilne udruge, građane, sportaše, sportske klubove diljem Hrvatske i inozemstva.

Među prvim je nutricionistima pokretačima privatnog nutricionističkog savjetovališta u Hrvatskoj, a kao voditelj nutricionističkog savjetovališta NutriKlinika koje djeluje od 2007. godine, radio je s nekoliko stotina svojih klijenata. Posjeduje dugogodišnje iskustvo savjetovanja, edukacije, stručnog praćenja, i vođenja svojih klijenata do zdravstvenih i osobnih rezultata. Radi s različitim dobnim skupinama ljudi (roditelji s djecom, djeca, odrasli, treća životna dob), s raznim indikacijama: od osoba s prekomjernom tjelesnom težinom i debljinom do osoba kojima je indicirana dijetoterapija zbog širokog spektra bolesti: bolesti i poremećaji probavnog, krvožilnog i moždanožilnog sustava, metaboličke bolesti, itd.

Pokretač je sveobuhvatnog interdisciplinarnog projekta mršavljenja Škole mršavljenja by nutricionist Nenad Bratković.

Kao vanjski stručni suradnik, voditelj je odjela nutricionizma u Motus Melioru, jedinstvenog sportsko-rehabilitacijskog dijagnostičkog centra u ovom dijelu Europe

Surađuje s mnogim stručnjacima na javnozdravstvenim projektima promocije zdravlja, prehrane i sporta, i to diljem Hrvatske i u regiji.

Član je međunarodnog stručnog udruženja stručnjaka u prehrani sportaša PINES (engl. Professionals in Nutrition for Exercise and Sport). Član je Hrvatskog farmaceutskog društva te Hrvatskog društva nutricionista i dijetetičara.

Surađivao je s mnogim rekreativnim, ali i s profesionalnim sportašima. Između ostalog, kao nutricionist kluba surađivao je s hrvatskim košarkaškim klubom Cibona.

Njegova su uža područja stručnog interesa: dijetoterapija debljine (redukcijskedijete), dodaci prehrani (nutraceutici) te prehrana sportaša.

Kao pozvani stručnjak nutricionist, redovito gostuje na javnoj i na komercijalnim televizijama te na radio postajama u Hrvatskoj i regiji. Daje stručne osvrte i mišljenja u najeminentnijim dnevnim i tjednim tiskovinama u Hrvatskoj, a redoviti je kolumnist uglednih časopisa. Stručni je suradnik na naposjećenijim i najistaknutijim zdravstvenim i sportskim internet portalima (Zdrava krava i Ordinacija.hr, Trčanje.hr) gdje piše edukativne članke i kolumne iz nutricionizma.

I sam je aktivan sportaš; uz aktivno dugogodišnje bavljenje sportom (fitness, ples, biciklizam), zaljubljenik je u košarku, a osobno trenira dugoprugaško trčanje; uživa u treningu za polumaraton (21km) i maraton (42km).

Nutricionizam mu nije samo struka, već i način življenja.